PATVIRTINTA

Vilniaus rajono savivaldybės

administracijos direktoriaus

2022 m. kovo 30 d.

įsakymu Nr. A27(1)-875

Priedas Nr. 6

**VILNIAUS RAJONO SAVIVALDYBĖS ADMINISTRACIJOS KALVELIŲ SENIŪNIJOS 2022 M. VEIKLOS PLANAS**

1. **Vilniaus rajono savivaldybės administracijos Kalvelių seniūnijos aplinka.**

1.1. Seniūnijos plotas, miestelių, kaimų trumpa charakteristika.

Kalvelių seniūnijos valdos išsidėsčiusios 11 894 ha plote rytinėje Vilniaus rajono dalyje. Kalvelių seniūnija ribojasi su kaimynėmis Lavoriškių, Medininkų, Mickūnų, Šatrininkų, Rukainių seniūnijomis. Iš 11 894 ha užima: 7 350 ha - žemės ūkio naudmenos, 3 770 ha – miškai, 774 ha – vandenys ir kitos paskirties plotai. Seniūnijos teritorijoje yra 32 kaimai. Didžiausios gyvenvietės: seniūnijos centras – Kalveliai, Šumskas, Kena, Pakenė.

1.2. Seniūnijos gyventojai (einamųjų metų sausio 1 d. duomenimis).

2022 m. sausio 1 d. duomenimis 4310 asmenų deklaravo savo gyvenamąją vietą Kalvelių seniūnijoje. Kiti duomenys pateikti lentelėje.

|  |  |
| --- | --- |
| **Seniūnijos gyventojai pagal pagrindines amžiaus grupes** | **Skaičius** |
| Darbingo amžiaus | 2834 |
| Pensinio amžiaus | 737 |
| Vienišų asmenų | 43 |
| Vienišų nusenusių | 47 |
| Daugiau nei 75 m. amžiaus | 698 |
| Suaugusiųjų neįgaliųjų | 222 |
| Vaikų su negalia iki 18 m. | 13 |
| Darbingo amžiaus neįgaliųjų | 113 |
| Socialinę atskirtį patiriančios šeimos | 24 |

1.3. Seniūnijos seniūnaitijos, bendruomenės, bendrijos (skaičius, pagrindinė informacija).

2019 m. įvykus seniūnaičių rinkimams naujai kadencijai seniūnaitijų gyventojai išrinko 11 seniūnaičių. Kalvelių seniūnija suskirstyta į 11 seniūnaitijų:

**Blagoveščiznos** (Pakenės k., Ropėnų k., Žvėryno vs., Špokinės vs.) – seniūnaitis Ivan Fedorovič;

**Pasienio** (Šumsko mstl., M. Šumskio g., Geibulių k., Sirutiškių k., Barvoniškių k., Kiemėnų k., Vindžiūnų k., D. Medininkų k., Pagojo k., Laukininkų k.) – seniūnaitė Inesa Korvel;

**Jaunimo** (Šumsko mstl., Jaunimo g., Mėnulio g., Sodo g., Vilniaus g., M. Volskio g.) – seniūnaitis Josif Milevič;

**Šumsko** (Šumsko mstl., Dominikonų g., Šv. Faustinos g., Gegužės g., Laisvės g., Miežniūnų g., Naujoji g., V. Sirokomlės g.)– seniūnaitė Romualda Balukonienė;

**Kalvelių** (Kalvelių k., Bažnyčios g., Šv. Faustinos g., Kenos g., Mokyklos g., Vilniaus g.) – seniūnaitė Violeta Tankilen;

**Plačioji** (Kalvelių k. Gėlių g., Geležinkelio g., Jaunimo g., Kalno g., Lauko g., Naujoji g., Pergalės g., Vasaros g.) – seniūnaitė Valentina Palubenkienė;

**Kenos**  (Kenos k., Santakų k.)– seniūnaitė Helena Sekretariova;

**Margių** (Kalvelių k. Margių g., Taikos g.) – seniūnaitė Danuta Vaškevič;

**Žaliašilio** (Kalvelių k. Sodų g., Žaliašilio g., Žvejų g.) – seniūnaitė Vilija Novicka;

**Kalabariškių** (Tvankiškių k., Nemažėlės k., Užtilčių k., Šilingių k., Šiulgų k., Kalabariškių k., Palubėlių vs., Kalvelių k., M. Koperniko g., Stauniškių g.) – seniūnaitė Ana Pačkovska;

**Kuosinės** (D. Kuosinės k., M. Kuosinės k., Leoniškių k., Kuosinės k., Dunojų k., Šiliškių k., Dieliūnų k., Norvaišų k.) – seniūnaitė Jolianta Lokutijevska.

2007 metais įkurtas Kalvelių bendruomenės centras, kurio pirmininke išrinkta Ana Išorienė.

1.4. Švietimo įstaigos (pavadinimas, vaikų sk., pagrindinė informacija apie įstaigą).

Kalvelių seniūnijos teritorijoje veikia:

Kalvelių S. Moniuškos gimnazija (mokosi 149 mokinai, pamokos dėstomos lenkų kalba);

Kalvelių ,,Aušros“ gimnazija (mokosi 188 mokiniai, pamokos dėstomos lietuvių kalba);

Šumsko pagrindinė mokykla (mokosi 82 mokiniai, pamokos dėstomos lenkų kalba);

Pakenės Česlovo Milošo pagrindinė mokykla (mokosi 107 mokiniai, pamokos dėstomos lenkų kalba);

Kalvelių vaikų darželyje veikia keturios grupės: 2 lietuvių ugdomąja kalba „Gaideliai“ ir „Boružiukai“ bei 2 lenkų ugdomąja kalba „Kiškučiai“ ir „Nykštukai“. Iš viso Kalvelių vaikų darželį lanko 65 vaikai.

1.5. Kultūros, socialinės, sporto, sveikatos įstaigos, bibliotekos, bažnyčios ir kt. (Pavadinimas, pagrindinė informacija apie įstaigą).

2020 m. veiklą pradėjo Kuosinės socialinės globos namai, ilgalaikę ir trumpalaikę socialinę globą teikianti įstaiga.

2017 m. atlikta Kalvelių kultūros centro renovacija, kurios metu atnaujintas tiek pastato vidus, tiek išorė.

2015 m. Šumsko miestelyje buvo atidarytas Universalus daugiafunkcinis centras, projekto vertė 665 667 € (VRSA lėšos – 15%, ES parama – 85%). Įrengtos naujos patrauklios erdvės, aprūpintos būtina technika, baldais bei modernia įranga. Vienas svarbiausių būsimojo centro išskirtinumų – įrengta multisensorinė įranga, stimuliuojanti lytėjimo, regos, garso, kvapo ir judėjimo pojūčius, pvz. šviečiantis kilimas, projektorius šviesos terapijai, spalvų ir garso skydas, burbulų vamzdžiai ir kt. Centras aprūpintas profesionaliais muzikos instrumentais ir garso įranga. Lankytojų fiziniam aktyvumui palaikyti įsigytas sportinis inventorius – įvairūs treniruokliai, stalo tenisas, futbolo stalas. Šumsko UDC yra aprūpintas sportiniais ir turistiniais dviračiais, slidėmis, interaktyvia lenta, vaizdo įranga, įsigyta įvairios kompiuterinės įrangos. Centre vyksta sportiniai, meniniai, dailės, anglų kalbos užsiėmimai.

Seniūnijos gyventojai linksmai ir turiningai gali praleisti laiką Kalvelių kultūros centre. Kultūros centre veikia moterų vokalinis ansamblis „Przyjaciółki“, vokalinis vaikų ansamblis „Guzik“, vokalinis ansamblis „ Contate“ ir Kalvelių kapela.

Gimnazijose ir mokyklose organizuojami įvairūs būreliai, kuriuos vaikai aktyviai lanko.

Kalvelių seniūnijos teritorijoje 2011 metais įsikūrė Šeimos ir vaiko krizių centras bei bendruomeniniai namai Kalvelių k., Naujoji g. ir šv. Faustinos g. Įstaiga teikia trumpalaikę socialinę globą ir paramą šeimai. Krizių centre teikiama socialinė, pedagoginė, psichologinė pagalba ne tik vaikams, bet ir jų šeimos nariams.

Nuo 2014 m. Kalvelių kaimo gyventojai gali džiaugtis moderniai įrengtu, dirbtine danga padengtu sporto aikštynu. Jame vyksta sporto varžybos. Kalvelių kaimo vardą garsina sporto klubas „Ave.Ko“.

Šumsko mstl. veikia palaikomojo gydymo ir slaugos ligoninė. Kalvelių k. veikia ambulatorija ir vaistinė.

Seniūnijos teritorijoje veikia dvi bibliotekos Kalvelių kaime ir Šumsko miestelyje. Bibliotekos siūlo knygų ir periodinės spaudos įvairovę. Bibliotekų patalpose įsikūrę kompiuteriniai centrai, kuriuos lanko vaikai bei jaunimas.

Seniūnijos teritorijoje yra 3 bažnyčios: Šumsko miestelyje – Šumsko šv. Arkangelo Mykolo bažnyčia, Kalvelių k. - Kalvelių Dievo Gailestingumo bažnyčia, Kenos k. - Kenos Švč. Aušros Vartų Dievo Motinos bažnyčia. Pamaldos vyksta lenkų ir lietuvių kalbomis. Prie Kalvelių Dievo Gailestingumo bažnyčios 2007 m. iškilo pirmasis Lietuvoje bronzinis paminklas popiežiui Jonui Pauliui II. 2020 m. spalio 18 d. Kalvelių Dievo Gailestingumo bažnyčia minėjo 20-ąsias šventovės konsekravimo metines.

1.6. Kapinės, visuomeninės paskirties teritorijos, poilsinės zonos, parkai ir kt., sutartys dėl laikinų prekybos nuomos vietų (kioskai), prekybos aikštelės, prekybos ir paslaugų vietos ir kt.

Seniūnijos teritorijoje yra šios kapinės: Šumsko, Ropėnų, Nemėžėlės , Vindžiūnų, Barvoniškių, D. Kuosinės. Iš jų veikiančios – Šumsko ( Vilniaus g. ir Mėnulio g.) bei Ropėnų kapinės.

Kalvelių seniūnijos teritorijos skirtos visuomeniniams poreikiams: Kalvelių k. Kalno g., Kenos g., Kenos k., Vilniaus g., Šumsko mstl., Laisvės g., Vilniaus g., Jaunimo g., Dominikonų g., Kalabariškių k., Kuosinės k., Pakenės k.

Fiziniai ir juridiniai asmenys, sumokėję vietinės rinkliavos mokestį už leidimo prekiauti ar (ir) teikti paslaugas seniūnijos teritorijoje išdavimą ir gavę seniūnijos leidimą prekiauti ir (ar) teikti paslaugas, turi teisę prekiauti iš laikinųjų prekybos įrenginių (Šumsko mstl. ir Kalvelių k.) arba vykdyti išvežiojamąją prekybą iš tam tikslui pritaikytų automobilių, autoparduotuvių.

1.7. Seniūnijos teritorijoje esančios įmonės (veiklos pobūdis, darbuotojų sk.).

Seniūnijos teritorijoje veikia šios įmonės:

UAB „Eurovaistinė“ filialas Kalvelių k.

UAB ,,Ovima“ (Aibės tinklo narė). Kalvelių teritorijoje veikia 3 UAB Ovima priklausančios maisto parduotuvės: 2 Kalvelių kaime ir 1 Šumsko mstl.

H. Pečura IĮ: maisto parduotuvė Pakenės kaime.

V. Paškevič PĮ (UAB Pavilona): maisto parduotuvė Kalvelių kaime ir Šumsko mstl.;

1. Stankevič IĮ Afas (Aibės tinklo narė) maisto parduotuvė Kenos kaime;

Maisto parduotuvė MB „Olgrita“ Šumsko mstl. ir Kalvelių k.

Žuvininkystės ūkis ,,Akvilegija“

Degalinė UAB „Autoerdvė“

Veterinarijos paslaugas teikianti gydytojo H. Pavtel IĮ

Miško kirtimo, transportavimo, atsodinimo darbai: A. Kovalevskio PĮ „Aladin“ ir E. Pyžo firma.

1. **Vilniaus rajono savivaldybės administracijos Kalvelių seniūnijos vidinė struktūra, valdomi ištekliai.**

2.1. Kalvelių seniūnija yra Vilniaus rajono savivaldybės administracijos struktūrinis teritorinis padalinys, veikiantis Vilniaus rajono aptarnaujamos teritorijos dalyje. Seniūnijos aptarnaujamos teritorijos ribas nustato Vilniaus rajono savivaldybės taryba. Savo veikla Vilniaus rajono savivaldybės administracijos Kalvelių seniūnija siekia: sukurti Kalvelių seniūnijos gyventojams saugią, sveiką ir švarią aplinką įrengiant apšvietimą gyvenvietėse, asfaltuojant kelius, greideruojant žvyrkelius, kertant avarinės būklės medžius, organizuojant švaros akcijas, įtraukiant į teritorijos tvarkymą vietos gyventojus ir pagal užimtumo didinimo programą dirbančius darbuotojus.

* 1. Seniūnijos vidinė struktūra (darbuotojų skaičius, pareigos).

2021 metais seniūnijos personalą sudarė 15,75 etato, dirbo šie darbuotojai:

Seniūnė – Kristina Gerasimovič

Vyriausioji raštvedė – Lucija Jakubovska

Vyresnioji finansininkė – Irena Valinauskienė

Vyresn. soc. darbo organizatorė – Teresa Andraloit

Specialistas – Miroslav Tučkovski

Inspektorė – Irena Pačkovska

Vyresnioji specialistė – Elžbieta Masiulianec

Vyresnioji specialistė – Helena Varnienė

Vyresnioji specialistė – Božena Milto

Vyresnioji specialistė (žemės ūkio specialistė) – Stanislava Masiulianec

Kapinių prižiūrėtojas – Grigorij Gerasimovič

Kiemsargiai – Marija Krucko, Vladimir Potapov, Marjan Beliavskij

Elektrikas – Vladyslav Orlovskij

2.3. Seniūnijos turtas apskaitomas seniūnijos balanse, lėšos.

Įsigijimo savikaina – 3120802,50 Eur:

* Ilgalaikis nematerialusis turtas – 18451,01 Eur,
* Pastatai – 432580,76 Eur,
* Infrastruktūros ir kiti statiniai – 2581077,92 Eur,
* Mašinos ir įrenginiai – 492,04 Eur,
* Transporto priemonės – 28639,97 Eur,
* Baldai ir biuro įranga – 14699,54 Eur
* Kitas ilgalaikis materialusis turtas – 12322,26 Eur.
* Nebaigta statyba- 32539,00 Eur.

2.4. Užimtumo didinimo programa (lėšos, įdarbinta žmonių, veikla).

2022 m. Kalvelių seniūnijos laikino pobūdžio teritorijos tvarkymo darbams yra numatytos 4 darbo vietos.

Rengiant Kalvelių seniūnijos 2022 m. veiklos planą buvo atsižvelgta į seniūnijos lėšų poreikio 2022 m. sąmatą.

1. **Vilniaus rajono savivaldybės administracijos Kalvelių seniūnijos misija, vizija.**

3.1. Seniūnijos misija.

Tenkinant Kalvelių seniūnijos bendruomenės viešuosius poreikius ir interesus, įgyvendinti savivaldos teisę ir vykdyti viešojo administravimo ir viešųjų paslaugų teikimo funkcijas seniūnijos lygiu.

3.2. Seniūnijos vizija.

Saugi ir patogi gyvenamoji aplinka Kalvelių seniūnijos teritorijoje.

3.3. Einamųjų metų seniūnijos metinio veiklos plano tikslai.

Atsižvelgiant į skirtą finansavimą gerinti gyvenimo kokybę seniūnijoje, kuriant sveiką ir švarią aplinką. 2022 m. planuojama atlikti šiuos darbus:

1. D. Kuosinės k., D. Kuosinės g. naujos asfaltbetonio dangos įrengimas;
2. Kalvelių k., Sodų g. asfaltavimo užbaigimo darbai;

3. Kenos k., Smėlio g. naujos asfaltbetonio dangos įrengimas *(dalis gatvės,* *priklauso nuo skirto finansavimo);*

4. Kenos k., K. Šupo g., Vindžiūnų k., Vindžiūnų g., Kalabariškių k., Žalioji g. žvyro pagrindo įrengimas *(priklauso nuo skirto finansavimo);*

5. Dunojų k. apšvietimo linijos įrengimas ( *priklauso nuo skirto finansavimo);*

6. Kenos k., Smėlio g. apšvietimo linijos įrengimas ( *priklauso nuo skirto finansavimo).*

1. **Einamųjų metų KPPP ir Vietos bendruomenių savivaldos programos lėšų poreikis.**

4.1. KPPP **planuojamas** lėšų poreikis (planuojami įgyvendinti darbai, tikslai, uždaviniai).

Kalvelių seniūnijos KPPP planuojamas lėšų poreikis: 164000 Eur. Planuojami darbai:

1. Kalvelių k., Sodų g. asfaltbetonio dangos įrengimas;
2. Kenos k., Smėlio g. naujos asfaltbetonio dangos įrengimas *(priklauso nuo skirto finansavimo);*

3. Vindžiūnų k., Vindžiūnų g., Kalabariškių k., Žalioji g. žvyro pagrindo įrengimas *(priklauso nuo skirto finansavimo).*

4.2. Vietos bendruomenių savivaldos programos **planuojamas** lėšų poreikis (planuojami įgyvendinti darbai, tikslai, uždaviniai).

Lėšos iš Vietos bendruomenių savivaldos programos nenumatytos.

4.3. Iš savivaldybės biudžeto skirtos lėšos įsiskolinimams dengti.

Seniūnija įsiskolinimų neturi.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Programos kodas** | **Programos tikslo kodas** | **Uždavinio kodas** | **Priemonės kodas** | **Priemonės  pavadinimas** | **Rezultatai/Vertinimo kriterijai** | **Savivaldybės biudžeto asignavimai** | | | | | **Iš viso** | | **Pastabos** |  | | |
| **Iš savivaldybės biudžeto** | **Iš valstybės biudžeto specialiųjų tikslinių dotacijų** | **Iš biudžetinių įstaigų įmokų ir pajamų iš mokesčių dalies** | **Iš viso asignavimų** | **Kitos lėšos** |  | |  |  |
|  |
|  |
| **Susisiekimo ir gatvių apšvietimo infrastruktūros gerinimo programa (03)** | | | | | | | | | | | | | |  | | |
| 03 | 01 | **Plėtoti rajono gyventojams patogią ir saugią susisiekimo sistemą** | | | | | | | | | | | |  | | |
| 03 | 01 | 03 | **Apšviesti rajono gyvenviečių gatves ir plėsti gatvių apšvietimo tinklus** | | | | | | | | | | |  | | |
| 03 | 01 | 03 | 01 | Elektros energijos įsigijimas gatvių apšvietimui ir nuolatinė gatvių apšvietimo tinklų priežiūra seniūnijose; įrengti apšvietimą |  | 75,0 |  |  | 75,0 | - | | 75,0 |  |  | |
|  |  |  |  |  |  |  |  |  |  |  | |  |  |  | |
| **Valdymo programa (04)** | | | | | | | | | | | | | |  | |
| 04 | 01 | **Užtikrinti sklandų savivaldybės institucijų darbą** | | | | | | | | | | | |  | |
| 04 | 01 | 01 | **Sudaryti sąlygas Savivaldybės funkcijų vykdymui** | | | | | | | | | | |  | |
| 04 | 01 | 01 | 02 | Seniūnijos darbo organizavimas |  |  |  |  |  |  | |  |  |  | |
| 04 | 01 | 01 | 04 | Seniūnijos darbo organizavimas |  | 180,1 |  |  | 180,1 | 0,3 | | 180,4 |  |  | |
| 04 | 01 | 01 | 04 | Seniūnijų darbo organizavimas; žemės ūkio funkcijoms vykdyti |  | 17,1 |  |  |  |  | | 17,1 |  |  | |
| 04 | 01 | 02 | **Įgyvendinti Savivaldybei teisės aktais priskirtas valstybines funkcijas** | | | | | | | | | | |  | |
| 04 | 01 | 02 | 08 | Gyvenamosios vietos deklaravimas |  |  |  |  |  |  | |  |  |  | |
| **Saugios ir švarios gyvenamosios aplinkos kūrimo programa (05)** | | | | | | | | | | | | | |  | |
| 05 | 01 | **Užtikrinti gyventojams nepertraukiamą komunalinių paslaugų teikimą** | | | | | | | | | | | |  | |
| 05 | 01 | 02 | **Palaikyti rajone švarią aplinką** | | | | | | | | | | |  | |
| 05 | 01 | 02 | 05 | Atliekų tvarkymas (bešeimininkių šiukšlių surinkimas ir išvežimas) seniūnijose |  | 3,0 |  |  | 3,0 |  | | 3,0 |  |  | |
| 05 | 01 | 02 | 06 | Viešųjų erdvių (kapinių, poilsio zonų ir pan.) tvarkymas seniūnijose |  | 167,3 |  |  | 167,3 |  | | 167,3 |  |  | |
| 08 | 01 | **Didinti socialiai remtinų asmenų integraciją į visuomenę ir mažinti socialinę atskirtį** | | | | | | | | | | | |  | |
| 08 | 01 | 02 | **Teikti socialines paslaugas** | | | | | | | | | | |  | |
| 08 | 01 | 02 | 05 | Socialinių rizikos šeimų priežiūra seniūnijose |  |  |  |  |  |  | |  |  |  | |
| 08 | 01 | 02 | 13 | Socialinių paslaugų teikimas seniūnijose |  | 42,8 |  |  | 42,8 |  | | 42,8 |  |  | |
| 08 | 01 | 04 | **Viešųjų darbų organizavimas** | | | | | | | | | | |
| 08 | 01 | 04 | 01 | Viešųjų darbų programos vykdymas |  | 12,4 |  |  |  | 12,4 | | 12,4 |  |

Seniūnė Kristina Gerasimovič

Vyresnioji finansininkė Irena Valinauskienė